Pier Andrea Saccardo (rodz. 23. kwiytnia 1845., Treviso, um. 12. lutego 1920., Padua) to bōł italski mykolog a botanik. Biografijo. Saccardo uczōł sie we licyju we Venezii, a potym we technicznym insztitucie Uniwersytetu we Padua, kaj we 1867. uzyskoł stopiyń dochtora. Pōmogoł Robertowi de Viziani (1800.-1878.), italskimu botanikowi a naukowcowi. We 1869. ôstoł na tym uniwersytecie profesorym naturalnyj historyje. We 1876. stworzōł mikologiczny cajtōng "Michelia". We 1879. ôstoł dyrechtorym botanicznego ôgrodu uniwersytetu. Dlo swojigo herbaryjōm sebroł kole 70 000 grzibōw ze 18 500 roztōmajtych zortōw. Saccardowe herbaryjōm durch je trzimane we uniwersytecie.   Naukowo działalność ôd Saccardo bezma ganc bōła poświyncōno mikologiji. Swoja piyrszo kśōnżka napisoł we 1864. roku, kej bōł 19 lot stary: "Flora Montellica: Introduction to the flora Trevigiana". Ôpublikowoł wiyncyj jak 140 artiklōw ô "Deuteromycota" a "Pyrenomycetes". Nojwiyncyj wywołany je skuli zbioru "Sylloge", co mieśćōł wykoz wszyjskich mianōw, jake bōły używane dlo grzibōw.